钦定古今图书集成/历象汇编/岁功典/第023卷 > 次韵秦少游王仲至元日立春 苏轼
## 钦定古今图书集成/历象汇编/岁功典/第023卷 > 次韵秦少游王仲至元日立春 苏轼

省事天公厌两回，新年春日并相催。殷勤更卜山阴
雪，要与梅花作伴来。

又

己卯嘉辰“寿阿同”，愿渠无过亦无功。明年春日江湖
上，回首觚棱一梦中。

又

词锋唯作《楚骚》寒，德意还同汉诏宽。好遣秦郎供帖
子，尽驱春色入毫端。